Lod achanoch o deus soñj moarvat e oa bet troet en hor yezh ar merdeer Opera e deroù 2001 gant Ofis ar Brezhoneg. Ur labour a-feson a oa bet graet, met siwazh ne oa ket  bet rakwelet al labour ratreañ : div pe deir gwezh ar bloaz e teu er-maez un aozadenn nevez eus ar meziant, enni kemmoù en etrefas o dije ezhomm bezañ kemeret e kont en droidigezh.    Un nebeut mizioù zo, gant ar soñj da dennañ splet eus al labour geriaouiñ bet graet war an droidigezh-se a-benn kas war-raok labourioù treiñ all em eus kiet evit treuzfurmadiñ restroù Opera e seurt do implijout gant ar meziant treiñ on boas outañ. Goude bezañ deuet a-benn em eus kavet e vije kenkoulz lakaat ar  striv-mañ da dalvezout evit Opera e-unan, en ur hizivaat an droidigezh anezhañ eta. Skoazell adlenn hag geriaouiñ am eus bet gant an Ofis, setu memaon bremañ e stad da ginnig deoch un droidigezh klok eus aozadenn ziwezhañ Opera, an hini 9.10 (hag an eil ziwezhañ war briz, hini 9.02 eta).    Pell a vezañ direbech emañ an droidigezh-se avat, setu perak e kinnigan dan dud a youl-vat he kargañ hag hech amprouiñ ez-bev, en ur choari gant ar meziant evit diskoachañ ar fazioù a chom sur a-walch. Bez ez  eus troiennoù nam eus ket komprenet e peseurt kenarroud e talvezent, hep kontañ lod all am eus ranket treuzintent. Non ket boas da implijout ar flap, na kewerusterioù evel ar gwazhioù / lañvioù RSS.    El liamm a-is e vo kavet troidigezh aozadennoù diwezhañ Opera :    http://jdrapier.club.fr/Opera/troidigezh.html    Na dermit ket, grit un amprouadenn. Deuet mat eo ho tivankadennoù hag hoch  evezhiadennoù, kentoch war ma chomlech personel eget war al listenn-skignañ-mañ.    A galon,  Jañ-Mai